cyanic-selkie/wikianc huggingface dataset:
โรงเรียนคณะราษฎรบำรุง จังหวัดยะลา
โรงเรียนคณะราษฎรบำรุง จังหวัดยะลา เป็นโรงเรียนประจำจังหวัดยะลา ประเภทสหศึกษา เปิดสอนระดับมัธยมศึกษาปีที่ 1 ถึง มัธยมศึกษาปีที่ 6 สังกัดสำนักงานคณะกรรมการการศึกษาขั้นพื้นฐาน (สพฐ.) กระทรวงการศึกษาธิการ
ประวัติโรงเรียน
โรงเรียนคณะราษฎรบำรุง จังหวัดยะลา โรงเรียนที่เก่าแก่ที่สุดของจังหวัดยะลา แรกเริ่มโรงเรียนนี้ตั้งอยู่ที่ หมู่ที่ 3 บ้านลิมุดตำบลท่าสาป เมื่อ พ.ศ. 2452 เปิดสอนชั้นประถมศึกษาปีที่ 1 โดยมีอาคารเรียนเป็นอาคารโรงจาก ฝาไม้ไผ่ และขยายชั้นเรียนในปีต่อๆ มาจนถึงชั้นประถมศึกษาปีที่ 3 โดยมี รองอำมาตย์ตรี สด สุขหุต เป็นครูใหญ่คนแรก ประมาณ พ.ศ. 2455 พระยาณรงค์ฤทธิ์ศรีประเทศเศษวังษา เจ้าเมืองยะลาในสมัยนั้น ได้มอบเงินจำนวนหนึ่งให้สร้างโรงเรียนใหม่ที่ฝั่งขวาของแม่น้ำปัตตานี ซึ่งเป็นฝั่งเดียวกับที่ตั้งศาลากลาง จังหวัดยะลา ในสมัยนั้น คือ หมู่บ้านสะเตง และย้าย โรงเรียนมาจาก บ้านลิมุด ในปี พ.ศ. 2456 และ ขนานนามโรงเรียนว่า "โรงเรียนณรงค์ฤทธิ์ยะลาราษฎร์บำรุง" และขยายชั้นเรียนเพิ่มขึ้นทุกปี ตั้งแต่ พ.ศ. 2456 ถึง พ.ศ. 2478 จัดสอนเป็น 2 ระดับคือ ระดับประถมศึกษา มีชั้นประถมศึกษาปีที่ 1 ถึง ชั้นประถมศึกษาปีที่ 4 ระดับชั้นมัธยมศึกษามีชั้นมัธยมศึกษาปีที่ 1 ถึง ชั้นมัธยมศึกษาปีที่ 4
ปี พ.ศ. 2479 โรงเรียนมีชั้นเรียน 8 ชั้น เป็นชั้นประถมศึกษา 4 ชั้น คือชั้นประถมศึกษาปีที่ 1 ถึง ชั้น ประถมศึกษาปีที่ 4 และชั้น มัธยมศึกษา 4 ชั้น คือ ชั้นมัธยมศึกษาปีที 1 ถึงชั้นมัธยมศึกษาปีที่ 4 จำนวนนักเรียนมีมากจนสถานที่เรียนไม่เพียงพอ และคับแคบ เมื่อได้รับงบประมาณแผ่นดิน จำนวน 6,000 บาท และเงินสบทบของ"สาขาสมาคมคณะราษฎร์จังหวัดยะลา" อีก 2,000 บาท จึงมาสร้างโรงเรียนใหม่ที่หมู่บ้านนิบง ตำบลสะเตง อำเภอเมืองยะลา คือ ที่ตั้งโรงเรียนปัจจุบัน สร้างอาคารเรียนถาวรเป็นอาคารไม้ 2 ชั้น มี 6 ห้องเรียน และห้องมุขขนาดใหญ่ใช้เป็นห้องเรียนได้อีก 2 ห้อง สิ้นเงินงบก่อนสร้าง 8,000 บาท แล้วได้ย้ายโรงเรียนมาใน ปี พ.ศ. 2480 ทำพิธีเปิดป้ายชื่อโรงเรียน เมื่อวันที่ 22 มิถุนายน พ.ศ. 2480 ได้เปลี่ยนชื่อโรงเรียนใหม่ว่า "โรงเรียนคณะราษฎรบำรุง " เปิดสอนในระดับมัธยมศึกษาตั้งแต่ชั้นมัธยมปีที่ 1 ถึงชั้นมัธยมศึกษาปีที่ 6 ต่อมาประมาณปี พ.ศ. 2496 กรมวิสามัญศึกษา ได้ประกาศปรับปรุงชื่อโรงเรียนเสียใหม่ทั่วประเทศ เพื่อความเหมาะสม จึงได้เปลี่ยนชื่อเป็น "โรงเรียนคณะราษฎรบำรุง จังหวัดยะลา"
เอจี ลาร์เซน
เอจี ลาร์เซน (เกิด 3 สิงหาคม พ.ศ. 2466) เป็นนักกีฬาพายเรือชาวเดนมาร์ก เป็นคนแจวเรีอในการแข่งขัน โอลิมปิกฤดูร้อน 1948 (พ.ศ. 2491) และโอลิมปิกฤดูร้อน 1952 (พ.ศ. 2495) โดยได้เหรียญเงินจากโอลิมปิก 1948 ที่ลอนดอน คู่กับ Ebbe Parsner
สึกูมิ ฮิงาซายามะ
สึกูมิ ฮิงาซายามะ เกิดเมื่อวันที่ 21 มีนาคม ค.ศ. 1978 เป็นนักพากย์หญิงชาวญี่ปุ่น เกิดที่จังหวัดไซตามะ
แผ่นดินไหวในประเทศเฮติ พ.ศ. 2553
'''แผ่นดินไหวในประเทศเฮติ พ.ศ. 2553''' เป็นเหตุการณ์ภัยพิบัติแผ่นดินไหว ซึ่งมีความรุนแรง 7.0 ตามมาตราขนาดโมเมนต์ โดยศูนย์กลางแผ่นดินไหวอยู่ห่างจากกรุงปอร์โตแปรงซ์ เมืองหลวงของประเทศเฮติ ไปราว 25 กิโลเมตร แผ่นดินไหวเกิดขึ้นเมื่อเวลา 16:53 น. ตามเวลาท้องถิ่น (21:53 น. ตามเวลาสากลเชิงพิกัด) ของวันอังคารที่ 12 มกราคม พ.ศ. 2553 หรือตรงกับเวลา 04.53 นาฬิกา ในเช้าวันพุธที่ 13 มกราคม ตามเวลาประเทศไทย จนถึงวันที่ 24 มกราคม ได้บันทึกว่าเกิดอาฟเตอร์ช็อกซึ่งวัดขนาดความรุนแรงได้กว่า 4.5 หรือมากกว่า เมือ่วันที่ 12 กุมภาพันธ์ พ.ศ. 2553 ได้มีการประมาณว่ามีผู้ได้รับผลกระทบจากแผ่นดินไหวมากกว่า 3 ล้านคน; รัฐบาลเฮติรายงานว่ามีผู้เสียชีวิตระหว่าง 217,000 และ 230,000 คน ประมาณการผู้ได้รับบาดเจ็บ 300,000 คน และอีก 1,000,000 ไม่มีที่อยู่อาศัย โดยยอดผู้เสียชีวิตทั้งหมดคาดว่าจะเพิ่มสูงขึ้น นอกจากนี้รัฐบาลยังประมาณว่ามีบ้านเรือน 250,000 หลัง และอาคารพาณิชย์อีกกว่า 30,000 หลัง พังทลายหรือเสียหายอย่างหนัก
หลายประเทศได้ตอบสนองต่อเหตุการณ์ภัยพิบัติด้วยการส่งความช่วยเหลือทางมนุษยธรรม รับประกันที่จะส่งเงินสนับสนุนและส่งทีมกู้ภัยและทีมแพทย์ วิศวกร และพนักงานช่วยเหลือ ระบบการสื่สาร สิ่งอำนวยความสะดวกในการขนส่งทางอากาศ ทางบก และทางน้ำ โรงพยาบาล และเครือข่ายอิเล็กทรอนิกส์ได้รับความเสียหายจากแผ่นดินไหว ซึ่งขัดขวางความพยายามช่วยชีวิตและให้การสนับสนุน; ความสับสนที่ว่าใครเป็นผู้รับผิดชอบ ความคับคั่งของการจราจรทางอากาศ และปัญหาเกี่ยวกับการลำดับก่อนหลังของเที่ยวบิน ยิ่งทำให้การช่วยเหลือในช่วงแรกยิ่งซับซ้อนยิ่งขึ้นไปอีก เมื่อวันที่ 22 มกราคม สหประชาชาติได้หมายเหตุว่าช่วงเวลาฉุกเฉินของปฏิบัติการกู้ภัยใกล้จะหมดลงแล้ว และในวันต่อมา รัฐบาลเฮติประกาศยกเลิกการค้นหาผู้รอดชีวิตเพิ่มเติม
ลักษณะทางธรณีวิทยา
ประเทศเฮติตั้งอยู่บนรอยต่อระหว่างแผ่นเปลือกโลกแคริบเบียน และแผ่นอเมริกาเหนือ แต่แผ่นดินไหวในครั้งนี้ไม่ได้เกิดจากรอยต่อระหว่างแผ่นเปลือกโลกเหล่านี้ แต่เกิดจากรอยเลื่อน ซึ่งทำให้เกิดความเสียหายอย่างหนักโดยเฉพาะเมืองหลวง กรุงปอร์โตแปรงซ์ สาเหตุเป็นเพราะว่าเมืองตั้งอยู่ในบริเวณอ่าว ซึ่งดินบริเวณอ่าวจะเป็นดินอ่อนมีลักษณะเป็นโคลนชุ่มด้วยน้ำ (เช่นเดียวกับในกรุงเทพมหานคร) ซึ่งสามารถขยายแรงสั่นสะเทือนของแผ่นดินไหวให้รุนแรงขึ้นได้
ความเสียหาย
แรงสั่นสะเทือนจากแผ่นดินไหวครั้งนี้ก่อให้เกิดความเสียหายอย่างรุนแรง เช่น อาคารบ้านเรือนพังพินาศจำนวนมาก รวมทั้งทำเนียบประธานาธิบดี, อาคารรัฐสภา, กระทรวงการคลัง, กระทรวงแรงงาน, กระทรวงคมนาคม, กระทรวงวัฒนธรรม, สำนักงานใหญ่สหประชาชาติ, อาคารสถานทูต, โรงเรียน, โรงแรมและโรงพยาบาล ที่พังถล่มลงมาทับผู้คน รวมถึงระบบสาธารณูปโภคขั้นพื้นฐานที่เสียหายอย่างหนัก โดยนายปัน กีมุน เลขาธิการสหประชาชาติกล่าวว่า "แผ่นดินไหวที่เฮติถือเป็นหายนะครั้งรุนแรงที่สุดเท่าที่องค์กรนานาชาติเคยประสบมา"
ตัวเลขผู้เสียชีวิตดังกล่าวเพิ่มขึ้นจากที่เคยประเมินไว้ว่ามีอย่างน้อย 50,000 คน ส่วนผู้บาดเจ็บจากแผ่นดินไหวมี 193,891 คน และอีกกว่า 609,000 คน ต้องอาศัยอยู่ในค่ายพักชั่วคราว 500 แห่ง เจ้าหน้าที่เฮติแสดงความวิตกว่าจำนวนผู้เสียชีวิตอาจทะลุ 200,000 คน
ความช่วยเหลือ
ด้านความช่วยเหลือจากนานาชาติ หลาย ๆ ประเทศได้ให้การช่วยเหลือต่าง ๆ โดยแต่ละประเทศที่เข้าช่วยเหลือเฮติในครั้งนี้ ต่างก็เร่งระดมเงินและลำเลียงสิ่งของและอุปกรณ์ช่วยเหลือมาทางเครื่องบิน แต่ต้องประสบปัญหาการบินขึ้นลง เพราะสนามบินกรุงปอร์โตแปรงซ์ มีขนาดเล็ก อีกทั้งการลำเลียงของลงจากเครื่องเป็นไปอย่างล่าช้า เที่ยวบินช่วยเหลือหลายลำต้องบินวนนานกว่า 2 ชม. กว่าจึงจะลงจอดได้ ขณะเดียวกัน ถนนหนทางบางแห่งได้รับความเสียหายจากแผ่นดินไหว และมีซากปรักหักพังของอาคารบ้านเรือนหล่นมากีดขวางเส้นทาง
ความช่วยเหลือจากนานาชาติ ในขณะนี้ มีทั้งความช่วยเหลือจากทั้งภาครัฐ ภาคเอกชน และส่วนบุคคล ดังนี้
ส่วนสหประชาชาติแถลงที่นครเจนีวา ประเทศสวิตเซอร์แลนด์ว่า ยอดผู้เสียชีวิตที่เป็นเจ้าหน้าที่ของยูเอ็นมีแล้วอย่างน้อย 36 คน และยังสูญหายอีกจำนวนมาก พร้อมเรียกร้องให้ประชาคมโลกร่วมลงขันช่วยเหลือผู้ประสบภัย ในเฮติแล้วราว 268.5 ล้านดอลลาร์ (ราว 8,860.5 ล้านบาท)
วันเดียวกัน สมาคมผู้สื่อข่าวบันเทิงต่างประเทศ (เอชเอฟพีเอ) ฝ่ายจัดงานมอบรางวัลลูกโลกทองคำ (โกลเดน โกลบส์) ซึ่งจัดขึ้นที่โรงแรมเบเวอร์ลี ฮิลตัน ย่านเบเวอร์ลี ฮิลส์ รัฐแคลิฟอร์เนียของสหรัฐฯ ในคืนวันที่ 17 ม.ค.นี้ ตามเวลาท้องถิ่น แถลงยังเดินหน้าจัดงานตามกำหนด โดยระหว่างงานจะมีการระดมเงินบริจาคให้ได้ 100,000 ดอลลาร์ เพื่อช่วยเหลือผู้ประสบภัยในเฮติ ผ่านกองทุนช่วยเหลือ "เยเล เฮติ" ของนักร้องฮิพฮอพ ไวเคลฟ ฌ็อง
ชุดข้อมูล
ชุดข้อมูล (Data set หรือ dataset) เป็นชุดของข้อมูล ในกรณีตารางข้อมูล ชุดข้อมูลอาจจะมีเพียงหนึ่งตารางหรือมากกว่านั้น โดยที่ทุกคอลัมน์ของตารางแสดงถึงตัวแปรเฉพาะ ข้อมูลของทุก ๆ แถวจะสอดคล้องกับเอกสารที่กำหนดรายละเอียดของชุดข้อมูล โดยชุดข้อมูลแสดงรายการตามค่าของตัวแปรแต่ละตัว เช่น ความสูงและน้ำหนักของคุณสมบัติสมาชิกของชุดข้อมูลแต่ละตัว นอกจากนั้น ชุดข้อมูลยังสามารถประกอบด้วยชุดของเอกสารหรือไฟล์
ในข้อมูลแบบเปิด จำนวนชุดข้อมูลถือเป็นหน่วยหนึ่งในการวัดปริมาณข้อมูลที่เผยแพร่ให้แก่สาธารณะชน
บีเยินส์จาเนอ บีเยินซ็อน
บีเยินส์จาเนอ มัตตีนียึส บีเยินซ็อน (Bjørnstjerne Martinius Bjørnson; 8 ธันวาคม พ.ศ. 2375 – 26 เมษายน พ.ศ. 2453) ชาวนอร์เวย์ เป็นทั้งกวี นักเขียนบทละคร นวนิยาย นักหนังสือพิมพ์ บรรณาธิการ ผู้กำกับการแสดงละคร และบุคคลที่มีชื่อเสียงโดดเด่นที่สุดคนหนึ่งในยุคนั้นของนอร์เวย์ โดยเป็นที่รู้จักในฐานะหนึ่งในสี่ของผู้ยิ่งใหญ่แห่งวรรณกรรมนอร์เวย์ยุคนั้น อีกสามคนคือ เฮ็นริก อิปเซิน (Henrik Ibsen) อาเล็กซันเดอร์ เช็ลลัน (Alexander Kielland) และยูนัส ลี (Jonas Lie) บทกวีของเขาชื่อ Ja, vi elsker dette landet (ใช่แล้ว เรารักแผ่นดินนี้) ยังถูกนำไปแต่งเป็นเพลงชาติของนอร์เวย์ด้วย บีเยินซ็อนได้รับรางวัลโนเบลสาขาวรรณกรรม ประจำปี พ.ศ. 2446 (ค.ศ. 1903)
บีเยินซ็อนเกิดทางตอนเหนือของประเทศนอร์เวย์ บิดาเป็นบาทหลวงลูเทอรัน มารดาเป็นบุตรสาวพ่อค้า เขาผละจากมหาวิทยาลัยเมื่ออายุได้ 20 ปี เพื่อมุ่งหน้าทำงานทางด้านวัฒนธรรม โดยเริ่มจากการเป็นนักวิจารณ์ละครเวทีเมื่ออายุได้ 26 ปีเขาแต่งงานกับนักแสดง มีลูกสองคน  ชีวิตการเขียนนวนิยายของเขามีอยู่สองช่วง งานช่วงแรกสมัยอายุยี่สิบตอนปลาย เป็นเรื่องของชีวิตชาวไร่ในชนบท ส่วนนวนิยายที่เขียนในวัยห้าสิบขึ้นไป กล่าวถึงประเด็นทางสังคมและการเมืองมากขึ้น ในยุครุ่งเรือง เขาเขียนบทละคร บทกวี และบทความไว้จำนวนหนึ่ง ขณะเดียวกันก็เข้าไปเกี่ยวพันกับการต่อสู้ทางวัฒนธรรมและการเมือง อันทำให้เขาต้องถูกเนรเทศกลาย ๆ ซ้ำซ้อนหลายคราว ในทางการเมือง เขาเปลี่ยนจากแนวคิดชาตินิยมจัดมายึดหลักสังคมนิยม โดยทำงานด้านการสร้างความสงบและความเข้าใจระหว่างประเทศ บีเยินซ็อนต่างจากอิปเซินผู้เป็นสหาย เพราะเขาได้รับรางวัลโนเบลในปี พ.ศ. 2446 ทว่าชนรุ่นหลังกลับไม่คิดเช่นนั้น ในช่วงท้ายของชีวิตบีเยินซ็อนเป็นอัมพาตครึ่งตัว และถึงแก่กรรมเมื่อวันที่ 26 เมษายน พ.ศ. 2453 ที่กรุงปารีส ประเทศฝรั่งเศส ขณะอายุ 78 ปี
คำคม - Every joy you have you pay for with sorrow. (ทุกความสุขสันต์ ต้องชดใช้ด้วยความเศร้าโศก)
ผลงานที่แปลเป็นภาษาไทย
บทความนี้ นำข้อความบางส่วนหรือทั้งหมด มาจากเว็บไซต์ วรรณกรรมดอตคอม ซึ่งเจ้าของเว็บไซต์ดังกล่าว อนุญาตให้เผยแพร่ต่อได้ โดยไม่สงวนลิขสิทธิ์
18321910
กลุ่มอาการโชเกรน
กลุ่มอาการโชเกรน (Sjögren syndrome, Sjögren's syndrome; ย่อ SjS, SS) เป็นโรคภูมิต้านตนเองระยะยาวที่ส่งผลต่ออวัยวะผลิตของเหลวในร่างกายอย่างต่อมน้ำตาและต่อมน้ำลาย กลุ่มอาการโชเกรนยังส่งผลกระทบร้ายแรงต่ออวัยวะอื่น เช่น ปอด ไตและระบบประสาท อาการหลัก ได้แก่ ปากแห้ง ตาแห้ง เจ็บปวดและล้า อาการอื่นรวมถึงผิวแห้ง ช่องคลอดแห้ง ไอเรื้อรัง ชาที่แขนและขา รู้สึกเหนื่อย ปวดกล้ามเนื้อและข้อ และต่อมไทรอยด์ทำงานผิดปกติ ผู้ป่วยกลุ่มอาการโชเกรนมีความเสี่ยงเป็นมะเร็งต่อมน้ำเหลืองมากขึ้น 15%
แม้กลุ่มอาการโชเกรนจะเป็นหนึ่งในโรคภูมิต้านตนเองที่พบได้ทั่วไป แต่ยังไม่มีการตรวจวินิจฉัยโรคแบบไม่ล่วงล้ำที่เฉพาะเจาะจง การรักษาเป็นการจัดการกับอาการผู้ป่วย เช่น การใช้น้ำตาเทียมหรือผ่าตัดอุดท่อน้ำตาเพื่อลดการอักเสบจากตาแห้ง การเคี้ยวหมากฝรั่ง (โดยเฉพาะชนิดไม่มีน้ำตาล) การจิบน้ำหรือใช้สารทดแทนน้ำลายในการบรรเทาอาการปากแห้ง อาจมีการหยุดใช้สารต้านฮิสตามีนซึ่งก่อให้เกิดภาวะแห้ง
เฮนริก โชเกรน จักษุแพทย์ชาวสวีเดนอธิบายโรคนี้ในปี ค.ศ. 1933 อย่างไรก็ตามยัน มิคุลิช-ราเดกคี ศัลยแพทย์ชาวเยอรมัน–โปแลนด์บรรยายถึงอาการผู้ป่วยก่อนหน้านี้ในปี ค.ศ. 1892 ประชากรประมาณ 0.2–1.2% ป่วยเป็นกลุ่มอาการโชเกรน โดยครึ่งหนึ่งเป็นแบบปฐมภูมิ อีกครึ่งหนึ่งเป็นแบบทุติยภูมิ กลุ่มอาการโชเกรนพบได้ทั่วไปในผู้หญิงมากกว่าผู้ชายประมาณ 10 เท่า อาการมักแสดงในช่วงวัยกลางคน  ผู้ป่วยกลุ่มอาการโชเกรนมีการคาดหมายคงชีพปกติ
ดอกประดู่ (เพลง)
เพลง ดอกประดู่ หรือที่นิยมเรียกกันอีกอย่างว่าเพลง หะเบสสมอพลัน เป็นบทเพลงพระนิพนธ์ใน พลเรือเอก พระเจ้าบรมวงศ์เธอ กรมหลวงชุมพรเขตอุดมศักดิ์เดิมเรียกชื่อว่า "Comin Thro' the Rye" ตามชื่อทำนองเพลงเดิมในภาษาอังกฤษ (เพลงนี้เป็นเพลงสก็อต เข้าใจกันว่าดัดแปลงทำนองมาจากเพลง Auld Lang Syne อีกทีหนึ่ง) แรงบันดาลใจสำคัญในการทรงนิพนธ์เพลงนี้คือเหตุการณ์วิกฤตการณ์ปากน้ำ ร.ศ. 112 (พ.ศ. 2436) ซึ่งเป็นที่จดจำกันได้ดีทุกคนสำหรับคนไทยในยุคนั้น สันนิษฐานว่าทรงนิพนธ์เพลงดอกประดู่เมื่อ พ.ศ. 2448
เพลงนี้ถือเป็นเพลงสัญลักษณ์ของกองทัพเรือไทยที่คนไทยรู้จักกันดี และเป็นที่มาของการเปรียบเทียบตนเองของทหารเรือไทยว่า เป็น "ลูกประดู่" มาจนถึงทุกวันนี้
เนื้อร้อง
หะเบสสมอ พลัน ออกสันดอนไป ลัดไปเกาะสีชัง จนกระทั่งกระโจมไฟ เที่ยวหาข้าศึก มิได้นึกจะกลับมาใน ถึงตายตายไป ตายให้แก่ชาติของเรา
พวกเราทุกลำ จำเช่นดอกประดู่ วันไหนวันดี บานคลี่พร้อมอยู่ วันไหนร่วงโรย ดอกโปรยตกพรู ทหารเรือเราจงดู ตายเป็นหมู่เพื่อชาติไทย
Liella!
Liella! (リエラ) เป็นชื่อของกลุ่มไอดอลหญิงในโรงเรียนและวงนักพากย์ 9 คนที่รับบทเป็นตัวละครในเกมและอนิเมะ เลิฟไลฟ์! ซูเปอร์สตาร์!! ซึ่งผลิตโดยมีเดียมิกซ์
สมาชิกแบ่งออกเป็น สมาชิกระยะที่ 1 และ สมาชิกระยะที่ 2 ดังต่อไปนี้
สมาชิก
Liella! ประกอบด้วยสมาชิกเก้าคนดังต่อไปนี้ มีผู้นำคือ ชิบุยะ คานง (ซายุริ ดาเตะ)
เอไกหว่า
เอไกหว่า (Project A) เป็นภาพยนตร์ฮ่องกงแนวแอคชั่น ออกฉายเมื่อวันที่ 22 ธันวาคม ค.ศ. 1983 กำกับภาพยนตร์โดย เฉินหลง นำแสดงโดย เฉินหลง หงจินเป่า และ ยฺเหวียน เปียว เป็นเรื่องราวของอาหม่าตำรวจน้ำผู้หนึ่งที่ต้องการปราบโจรสลัดที่อาละวาดอยู่ย่านนั้นรวมถึงนักธุรกิจที่ค้าขายกับเหล่าโจรสลัดและนายตำรวจขี้ฉ้อ
วิ่งสู้ฟัด
วิ่งสู้ฟัด (อักษรจีนตัวเต็ม: 警察故事, Ging chaat goo si; พินอิน: Jǐngchá Gùshì อังกฤษ:Police story) เป็นภาพยนตร์ฮ่องกงแนวตลก-แอกชั่นจากปี ค.ศ. 1985 กำกับภาพยนตร์โดย เฉินหลง ภาพยนตร์เรื่องนี้เป็นภาพยนตร์ภาคแรกในภาพยนตร์ซีรีส์ชุด วิ่งสู้ฟัด นำแสดงโดย เฉินหลง,หลิน ชิงเสีย,จาง ม่านอวี้
เนื้อเรื่องย่อ
จูโถวเป็นพ่อค้ายาเสพติดที่ตำรวจฮ่องกงต้องการตัวมากที่สุด เขาเปิดไนท์คลับและบริษัทค้าเงินตราเพื่อบังหน้า ทางตำรวจสืบทราบว่าจะมีการส่งมอบเฮโรอีน จึงวางแผนจับตัวจูโถวกับพวก แต่แผนกลับพลาด ทางตำรวจจึงต้องการตัวเลขาจูโถวมาเป็นพยานในการขึ้นศาล เฉินเจียจี๋ (เฉินหลง)จึงพยายามออกตามหาเซรีน่า(หลิน ชิงเสีย) เพื่อนำตัวเธอมาขึ้นศาลและเอาผิดกับจูโถวให้ได้ และด้วยแอคชั่นแบบไม่ใช้ตัวแสดงแทนของเฉินหลง จึงทำให้ภาพยนตร์เรื่องนี้ประสบความสำเร็จอย่างมาก
ภาคเหนือ (ประเทศไทย)
ภาคเหนือ หรือ พายัพ เป็นภูมิภาคที่อยู่ด้านบนสุดของไทย มีลักษณะภูมิประเทศอันประกอบไปด้วยเทือกเขาสลับซับซ้อน ต่อเนื่องมาจากทิวเขาชานในประเทศพม่าและประเทศลาว ภาคเหนือมีภูมิอากาศแบบทุ่งหญ้าสะวันนา เหมือนกับพื้นที่ส่วนใหญ่ของประเทศ การที่มีพื้นที่อยู่เหนือระดับน้ำทะเลและมีเส้นละติจูดอยู่ตอนบนทำให้สภาพอากาศของภาคเหนือเปลี่ยนแปลงตามฤดูกาลอย่างเห็นได้ชัด เช่น มีฤดูหนาวที่หนาวเย็นกว่าภูมิภาคอื่น ๆ ทางด้านประวัติศาสตร์ของภาคเหนือมีความสัมพันธ์ทางวัฒนธรรมกับอาณาจักรล้านนา
ประวัติศาสตร์
บริเวณพื้นที่ภาคเหนือ เดิมเป็นที่ตั้งของอาณาจักรล้านนา ซึ่งพญามังรายทรงสถาปนาขึ้นในปี พ.ศ. 1835 จากการยุบรวมกันของอาณาจักรในช่วงยุคก่อนหน้า คือ หิรัญนครเงินยางเชียงแสนและหริภุญชัย และสถาปนาเมืองหลวงอย่างเป็นทางการในปี พ.ศ. 1839 ในชื่อนพบุรีศรีนครพิงค์เชียงใหม่
ภูมิศาสตร์
ภูมิประเทศของภาคเหนือประกอบไปด้วยเทือกเขาน้อยใหญ่สลับซับซ้อน และมีพื้นที่สำคัญของประเทศหลายจุด เช่น พื้นที่ทางด้านตะวันตกสุดของประเทศที่อำเภอแม่สะเรียง จังหวัดแม่ฮ่องสอน พื้นที่ทางด้านเหนือสุดของประเทศที่อำเภอแม่สาย จังหวัดเชียงราย จุดสูงสุดของประเทศที่ดอยอินทนนท์ จังหวัดเชียงใหม่ นอกจากนี้ ภาคเหนือยังเป็นพื้นที่แรกของประเทศที่แม่น้ำโขงไหลผ่าน โดยจุดแรกที่แม่น้ำโขงไหลผ่านประเทศไทยอยู่บริเวณสามเหลี่ยมทองคำ อำเภอเชียงแสน จังหวัดเชียงราย
อ่างศิลา
อ่างศิลา อาจหมายถึง:
ภาคเหนือ (ประเทศไทย)
ภูมิศาสตร์
ภาคเหนือมีพื้นที่รวมทั้งหมด 93,690.85 ตารางกิโลเมตร คิดเป็นสัดส่วนร้อยละ 0.06 ของพื้นที่บนผิวโลก
ออร์ฮัน พามุค
เฟริท ออร์ฮัน พามุค (Ferit Orhan Pamuk) เป็นนักเขียนแนวหลังยุคนวนิยมชาวตุรกีคนแรกที่ได้รับรางวัลโนเบลสาขาวรรณกรรม
ภาคเหนือ (ประเทศไทย)
ภูมิศาสตร์
เขตแดนติดกับประเทศเพื่อนบ้านและภูมิภาคอื่น ๆ ของภาคเหนือ เรียงตามเข็มนาฬิกา ได้แก่ ทิศตะวันตกและทิศเหนือติดกับประเทศพม่า ทิศเหนือและทิศตะวันออกติดกับประเทศลาว ทิศใต้ติดกับภาคกลาง พื้นที่จังหวัดพิษณุโลก และ สุโขทัย ทางด้านตะวันตกเฉียงใต้มีพื้นที่ติดกับภาคตะวันตก บริเวณจังหวัดตาก
ออร์ฮัน พามุค
พามุคเกิดเมื่อวันที่ 7 มิถุนายน ค.ศ. 1952 ณ นครอิสตันบูล ประเทศตุรกี จบการศึกษาทางด้านวารสารศาสตร์จากมหาวิทยาลัยอิสตันบูล เขาแต่งงานใน ค.ศ. 1982 แต่ก็หย่าใน ค.ศ. 2001 เขาเริ่มสร้างงานเขียนใน ค.ศ. 1974 โดยผลงานชิ้นแรกมีชื่อว่า Karanlık ve Işık ("ความมืดและแสงสว่าง") และมีผลงานชิ้นอื่น ๆ ออกมาอย่างต่อเนื่อง
ภาคเหนือ (ประเทศไทย)
การแบ่งเขตการปกครอง
จังหวัดในภาคเหนือ กำหนดโดยคณะกรรมการภูมิศาสตร์แห่งชาติเมื่อปี พ.ศ. 2521 และประกาศใช้โดยราชบัณฑิตยสถาน เป็นการแบ่งตามลักษณะทางภูมิศาสตร์ ประเพณี สังคม วัฒนธรรมและภาษา เป็นการแบ่งระบบ 6 ภูมิภาค ประกอบไปด้วย 9 จังหวัด ตามลักษณะภูมิภาคตามธรรมชาติที่ตั้งอยู่ในเขตภูเขา
ออร์ฮัน พามุค
เมื่อวันที่ 12 ตุลาคม ค.ศ. 2006 พามุคได้รับรางวัลโนเบลสาขาวรรณกรรม โดยเป็นนักเขียนคนแรกจากประเทศตุรกีและเป็นนักเขียนคนที่สองจากประเทศมุสลิมที่ได้รับรางวัลนี้
ภาคเหนือ (ประเทศไทย)
การแบ่งเขตการปกครอง
นอกจากการแบ่งตามราชบัณฑิตยสถานแล้ว ยังมีหน่วยงานที่เคยจัดแบ่งภูมิภาคของประเทศไทยขึ้นเพื่อกำหนดแผนบริหารงานด้านเศรษฐกิจและสังคม ซึ่งเป็นการแบ่งภูมิภาคอย่างไม่เป็นทางการได้แก่ คณะกรรมการพัฒนาการเศรษฐกิจและสังคมแห่งชาติ โดยกำหนดให้ภาคเหนือมีทั้งหมด 17 จังหวัด ประกอบด้วย 9 จังหวัดภาคเหนือข้างต้น กับอีก 8 จังหวัด ได้แก่ จังหวัดตาก พิษณุโลก สุโขทัย เพชรบูรณ์ พิจิตร กำแพงเพชร นครสวรรค์ และจังหวัดอุทัยธานี
จังหวัดทั้ง 9 ของภาคเหนือในการแบ่งเช่นนี้อาจเรียกว่า ภาคเหนือตอนบน ซึ่งส่วนใหญ่เคยเป็นที่ตั้งของอาณาจักรล้านนามาก่อน (สำหรับจังหวัดอุตรดิตถ์และจังหวัดตากเคยเป็นบางส่วน) และมีภาษาถิ่นเป็นคำเมือง ส่วน 8 จังหวัดที่เหลืออาจเรียกว่า ภาคเหนือตอนล่าง ซึ่งมีศูนย์กลางอยู่ที่จังหวัดพิษณุโลกและจังหวัดนครสวรรค์ อันเป็นศูนย์กลางการคมนาคมที่สำคัญ ปัจจุบันการแบ่งแบบนี้ไม่นิยมใช้อ้างอิงในเอกสารของทางราชการและบทความทางวิชาการอื่น ๆ เนื่องจากราชบัณฑิตยสถานได้กำหนดให้จังหวัดเหล่านี้ เป็นจังหวัดในเขตภาคกลาง ยกเว้นจังหวัดตากอยู่ในภาคตะวันตก
จังหวัดในภาคเหนือที่แบ่งตามราชบัณฑิตยสถานมี 9 จังหวัด ได้แก่
ภาษา
พื้นที่ของจังหวัดเชียงใหม่ เชียงราย แม่ฮ่องสอน พะเยา ลำพูน ลำปาง แพร่ น่าน และบางส่วนของจังหวัดอุตรดิตถ์ เคยเป็นส่วนหนึ่งของอาณาจักรล้านนา ทำให้เกิดลักษณะของตัวอักษรและสำเนียงเฉพาะถิ่น เรียกว่าอักษรธรรมล้านนา (ตั๋วเมือง) และภาษาถิ่นพายัพ (กำเมือง)
เมืองใหญ่
รายการเมืองใหญ่ที่สุดในภาคเหนือ 20 อันดับแรก เรียงตามจำนวนประชากร
การศึกษา
สถาบันอุดมศึกษาที่สำคัญ ได้แก่
อุทยานแห่งชาติ
ในภาคเหนือตอนบนเป็นดอยสูงสลับซับซ้อนหลายชั้น มีอุทยานแห่งชาติสำคัญหลายแห่ง เช่น
เขื่อน
เขื่อนของการไฟฟ้าฝ่ายผลิตฯ ที่สำคัญ ได้แก่
พฤติกรรมศาสตร์
พฤติกรรมศาสตร์ (Behavioral sciences) เป็นขบวนการรับรู้และการมีปฏิสัมพันธ์ในทางพฤติกรรมในสิ่งมีชีวิต พฤติกรรมศาสตร์ประกอบด้วยการศึกษาและวิจัยอย่างเป็นระบบเกี่ยวกับพฤติกรรมในมนุษย์และสัตว์ ผ่านการสำรวจสภาวะที่เป็นอยู่โดยธรรมชาติ, การทดลองทางวิทยาศาสตร์ที่มีตัวแปรควบคุม หรือจากโมเดลทางคณิตศาสตร์ เป้าหมายของพฤติกรรมศาสตร์คือการหาข้อสรุปที่ถูกต้องและเป็นรูปธรรมผ่านการคิดเป็นระบบและการสำรวจที่แม่นยำ ตัวอย่างของพฤติกรรมศาสตร์เช่นจิตวิทยา, จิตวิทยาชีวภาพ, มานุษยวิทยา และ ประชานศาสตร์ โดยทั่วไป พฤติกรรมศาสตร์สามารถแสดงให้เห็นว่าการกระทำของมุนษย์มักเสาะหาการวางหลักการ (seeks to generalize) เกี่ยวกับพฤติกรรมของมนุษย์ในฐานะสิ่งที่เกี่ยวข้องกับสังคมและผลกระทบต่อสังคมโดยรวม
อองตู
อองตู (အောင်သူ; เกิด 22 พฤษภาคม 2539) เป็นนักฟุตบอลอาชีพชาวพม่า ปัจจุบันเล่นให้กับอุทัยธานี ในไทยลีก ด้วยตำแหน่งกองหน้า เขาเคยลงเล่นให้กับหลายสโมสรในไทย เช่น โปลิศ เทโร, เมืองทอง ยูไนเต็ด, บุรีรัมย์ ยูไนเต็ด และ ลำพูน วอร์ริเออร์
ช่วงแรก
ใน พ.ศ. 2552 อองตูในวัย 13 ปี ทำ 3 ประตูให้กับ ปยี่นมะน่า ในการแข่งขันดิวิชันรุ่นอายุไม่เกิน 19 ปี ต่อมาเขาได้เข้าร่วมเมียนมาร์ฟุตบอลอะคาเดมีในมัณฑะเลย์
แบล็กแจ็ก
แบล็กแจ็ก (Black Jack) อาจหมายถึง
อองตู
ยะดะนาโบน
ยะดะนาโบนเซ็นสัญญาอองตูจากเมียนมาร์ฟุตบอลอะคาเดมี เขาได้รับรางวัลนักฟุตบอลยอดเยี่ยมแห่งปีของลีกใน ค.ศ. 2559 และ 2560
โปลิศ เทโร (ยืมตัว)
ในเดือนพฤศจิกายน พ.ศ. 2560 อองตูถูกปล่อยยืมตัวให้กับโปลิศ เทโร เพื่อที่จะได้ลงเล่นในฤดูกาล 2561 ก่อนหน้านี้ เขาทำหลายประตูและแอสซิสต์ จนได้รับรางวัลผู้เล่นยอดเยี่ยมประจำเดือน ประตูที่เขายิงใส่สุโขทัยในการแข่งขันไทยลีกนัดที่ 11 เป็นหนึ่งใน 5 ประตูยอดเยี่ยมของสัปดาห์นั้น
เมืองทอง ยูไนเต็ด (ยืม)
อองตูถูกปล่อยยืมตัวให้กับเอสซีจี เมืองทอง ยูไนเต็ด ในฤดูกาล 2562 พร้อมตัวเลือกในการซื้อขาด
บุรีรัมย์ ยูไนเต็ด (ยืมตัว)
ในวันที่ 26 ธันวาคม พ.ศ. 2563 อองตูลงเล่นนัดแรกให้กับสโมสร ช่วยให้บุรีรัมย์บุกเอาชนะชลบุรีที่ชลบุรีสเตเดียม 2–0 ทำให้เขากลายเป็นผู้เล่นชาวพม่าคนแรกที่ลงเล่นให้กับสโมสร ต่อมาในวันที่ 6 กุมภาพันธ์ พ.ศ. 2564 เขาทำประตูแรกในลีกและในนามสโมสร ช่วยให้บุรีรัมย์เปิดบ้านเอาชนะราชบุรี มิตรผลไปได้ 3–0 ต่อมาในวันที่ 21 มีนาคม พ.ศ. 2564 เขาทำประตูที่ 2 ในลีกในนัดที่บุรีรัมย์เปิดบ้านเอาชนะพีที ประจวบ 4–0 ช่วยให้ทีมการันตีจบอันดับที่ 2 ของตารางได้สำเร็จ
วันที่ 20 พฤศจิกายน พ.ศ. 2564 อองตูทำสองประตูในไทยลีก ฤดูกาล 2564–65 ช่วยให้ทีมเปิดบ้านเอาชนะขอนแก่น ยูไนเต็ดไปได้ 4–0 ซึ่งนี่ถือเป็นประตูแรกในลีกฤดูกาลนี้ของเขา
อิหร่านกอญัร
อิหร่านกอญัร เป็นรัฐอิหร่านที่ปกครองโดยราชวงศ์กอญัรระหว่างปี ค.ศ. 1785–1925 โดยชาห์พระองค์แรกของราชวงศ์มีพระนามว่าพระเจ้าชาห์โมฮัมหมัด ข่าน กอญัรเสด็จขึ้นพระราชสมบัติเมื่อปี ค.ศ. 1789 ต่อมาภายหลังราชวงศ์กอญัรถูกโค่นล้มในการยึดอำนาจโดยเรซาข่านในปี ค.ศ. 1925
ปฐมบท
ราชวงศ์กอญัรเป็นราชวงศ์ที่ยิ่งใหญ่ในยุคใหม่ และเป็นยุคที่นิกายชีอะห์ในอิหร่านอ่อนแอ
การก่อตั้งราชวงศ์
ราชวงศ์กอญัรใน ค.ศ. 1789 ปีที่มีพระเจ้าชาห์โมฮัมหมัด ข่าน กอญัร ขึ้นเป็นชาฮันชาห์แห่งราชวงศ์กอญัรพระองค์แรก
การบุกยึดจอร์เจีย และ ดินแดนคอเคซัส
ภายหลังจากการเสด็จสวรรคตของชาห์นาเดอร์ อาณาจักร Kartli และ Kakheti ได้ปลดแอกจากการปกครองของชาวอิหร่าน และรวมตัวเป็นราชอาณาจักร Kartli-Kakheti ภายใต้การปกครองของกษัตริย์นาม Heraclius II (Erekle II) ในปี 1762 ซึ่งระหว่างปี 1747 ถึง 1795 Erekle สามารถรักษาเอกราชไว้ได้ตลอดยุคของราชวงศ์แซนด์ เนื่องจากเกิดความวุ่นวายภายในอิหร่าน ต่อมาในปี 1783 Heraclius ได้นำอาณาจักรของพระองค์เข้าเป็นรัฐในอารักขาของจักรวรรดิรัสเซียโดยสนธิสัญญา Georgievsk ในช่วงทศวรรษท้ายๆของศตวรรษที่ 18 จอร์เจียได้กลายเป็นตัวแปรสำคัญของความสัมพันธ์ระหว่างรัสเซียและอิหร่าน ไม่เหมือนในรัชสมัยของปีเตอร์มหาราช แคทเธอรีนมหาราชินี ผู้ปกครองรัสเซียในเวลาต่อมา มองจอร์เจียเป็นจุดยุทธศาสตร์สำหรับนโยบายในภูมิภาคคอเคซัสของพระนาง และใช้จอร์เจียเป็นฐานปฏิบัติการต่อต้านอิหร่านและจักรวรรดิออตโตมัน ซึ่งทั้งคู่เป็นคู่แข่งทางภูมิรัฐศาสตร์ที่มีชายแดนติดต่อกับรัสเซียโดยตรง ยิ่งไปกว่านั้น เป็นแนวคิดที่ดีหากจะมีท่าเรือเพิ่มบนชายฝั่งจอร์เจียซึ่งติดต่อทะเลดำ กองทหารรักษาการณ์ของรัสเซียจำนวนสองกองพัน พร้อมด้วยปืนใหญ่สี่กระบอก ยาตราเข้าสู่เมืองทบิลีซีในปี 1784 แต่ก็ได้ถอนทัพออก เนื่องจากการประท้วงอย่างรุนแรงของชาวจอร์เจียน เมื่อรัสเซียก่อสงครามต่อจักรวรรดิออตโตมันในปี 1787 ก็ได้เริ่มบุกจากแนวหน้าที่อื่น
ฮารีซุ
ฮารีซุ มีชื่อจริงว่า อี คย็อง-อึน (Lee Kyung-eun, เกิด 17 กุมภาพันธ์ พ.ศ. 2518 - ปัจจุบัน) เดิมมีชื่อว่า อี คย็อง-ย็อป (Lee Kyung-yeop) นักร้อง นักแสดง นางแบบสาวประเภทสองชาวเกาหลีใต้ ถึงแม้ว่าเธอจะเกิดเป็นผู้ชาย แต่เธอมีความรู้สึกว่าเธอมีจิตใจเป็นหญิงตั้งแต่เด็ก และผ่าตัดแปลงเพศในปี พ.ศ. 2533 เธอได้รับการบันทึกว่าเป็นนักแสดงสาวประเภทสองคนแรกของเกาหลีใต้ และในปี พ.ศ. 2535 เธอกลายเป็นสาวประเภทสองคนที่ 2 ของประเทศที่ได้เปลี่ยนเพศเป็นหญิงอย่างถูกต้องตามกฎหมาย ทั้งนี้ ชื่อ "ฮารีซุ" นั้นแปลงมาจากคำว่า "ฮ็อตอิชชู" (Hot Issue)
ปัจจุบันเธอสมรสแล้วมิกกี ช็อง (ช็อง ย็อง-จิน) เมื่อวันที่ 19 พฤษภาคม 2550
อ้างอิง
1978
ฟังก์ชันเครื่องหมาย
ในทางคณิตศาสตร์ ฟังก์ชันเครื่องหมาย (sign function) คือฟังก์ชันทางคณิตศาสตร์อย่างหนึ่งที่ดึงเครื่องหมายออกมาจากจำนวนจริง เขียนแทนด้วย sgn และเพื่อไม่ให้สับสนกับฟังก์ชันไซน์ (sine) ซึ่งออกเสียงเหมือนกันในภาษาอังกฤษ ฟังก์ชันนี้จึงเรียกอีกชื่อหนึ่งว่า ซินยุม หรือ ซิกนัม (signum) มาจากภาษาละติน
นิยาม
นิยามของฟังก์ชันเครื่องหมายมีดังนี้ เมื่อ x เป็นจำนวนจริง
สมบัติต่างๆ
สำหรับจำนวนจริง x ใดๆ สามารถแสดงให้อยู่ในรูปผลคูณระหว่างค่าสัมบูรณ์กับฟังก์ชันเครื่องหมาย จากสมการดังกล่าว เราจะได้ความหมายของฟังก์ชันเครื่องหมายอีกอย่างหนึ่ง เมื่อ x ไม่เท่ากับ 0
ฟังก์ชันเครื่องหมายคืออนุพันธ์ของฟังก์ชันค่าสัมบูรณ์ (ซึ่งประเมินค่าไม่ได้ที่ 0)
ฟังก์ชันเครื่องหมายสามารถหาอนุพันธ์ได้ทุกจุดยกเว้นจุด 0 แต่สำหรับการหาอนุพันธ์ในทฤษฎีการกระจาย อนุพันธ์ของฟังก์ชันเครื่องหมายมีค่าเป็นสองเท่าของฟังก์ชันเดลตาของดิแร็ก (Dirac delta function)
ฟังก์ชันบนจำนวนเชิงซ้อน
ฟังก์ชันเครื่องหมายสามารถอธิบายบนจำนวนเชิงซ้อน z ใดๆ ยกเว้น 0 ได้ดังนี้ ซึ่งจะให้ผลลัพธ์เป็นจุดจุดหนึ่งบนวงกลมหนึ่งหน่วยที่อยู่ใกล้กับ z มากที่สุดบนระนาบเชิงซ้อน นั่นคือ โดยที่ arg z คืออาร์กิวเมนต์จำนวนเชิงซ้อนของ z เนื่องจากเหตุผลของความสมมาตร และเพื่อรักษานัยทั่วไปที่สมบูรณ์ของฟังก์ชันเครื่องหมายบนจำนวนจริง ดังนั้นบนจำนวนเชิงซ้อนก็มีการกำหนดให้ sgn 0 = 0 ด้วย
การวางนัยทั่วไปอีกแบบหนึ่งของฟังก์ชันเครื่องหมายสำหรับทั้งจำนวนจริงและจำนวนเชิงซ้อนคือ csgn ซึ่งนิยามโดย ซึ่งเราจะได้สมบัติดังนี้ (ยกเว้นค่า z = 0)
ฟังก์ชันเครื่องหมายแบบนัยทั่วไป
ที่จำนวนจริง x เราสามารถสร้างฟังก์ชันเครื่องหมายในรูปแบบของฟังก์ชันนัยทั่วไป (generalized function) คือ โดยนิยามให้  บนทุกๆ ค่าของ x รวมทั้งจุดที่ x = 0 (ซึ่งต่างกับ sgn คือ ) และถึงแม้ว่าฟังก์ชันนัยทั่วไปนี้สามารถทำให้เกิดพีชคณิตของฟังก์ชันได้ แต่จะเสียสมบัติการสลับที่ไป โดยเฉพาะฟังก์ชันเดลตาของดิแร็กที่เป็นคู่ต่างสลับที่ของฟังก์ชันนี้ นอกจากนั้น ไม่สามารถประเมินค่าได้ที่ x = 0 ดังนั้นความหมายของ \varepsilon จึงสำคัญที่จะแยกแยะออกจากฟังก์ชัน sgn (นั่นคือ  ไม่นิยาม แต่ในขณะที่ sgn(0) = 0)
มหาวิทยาลัยศิลปะเบอร์ลิน
มหาวิทยาลัยศิลปะเบอร์ลิน (เยอรมัน: Universität der Künste Berlin - UdK) หรือ "อูเดคา" เป็นมหาวิทยาลัยในกรุงเบอร์ลิน ประเทศเยอรมนี ก่อตั้งเมื่อ ค.ศ. 1975 โดยการควบรวมโรงเรียนวิจิตรศิลป์เบอร์ลิน (Staatlichen Hochschule für Bildende Künste) และโรงเรียนดนตรีและศิลปะการแสดงเบอร์ลิน (Staatlichen Hochschule für Musik und Darstellende Kunst) เข้าด้วยกัน ประวัติของมันย้อนกลับไปถึงสมัยการก่อตั้ง Akademie der Künste ใน ค.ศ. 1696
มหาวิทยาลัยมีสี่วิทยาลัย ซึ่งศึกษาเฉพาะทางในด้าน วิจิตรศิลป์, สถาปัตยกรรม, สื่อและการออกแบบ, ดนตรีและศิลปะการแสดง โดยมีจำนวนนักศึกษาเกือบ 4,500 คน มหาวิทยาลัยเป็นหนึ่งในสถาบันดนตรีและศิลปะที่ใหญ่ที่สุดในโลก
ทากาชิ โคชิโมโตะ
ทากาชิ โคชิโมโตะ นักมวยสากลชาวญี่ปุ่น เกิดเมื่อ 5 มกราคม พ.ศ. 2514 ที่เมืองฟูกูโอกะ ประเทศญี่ปุ่น สถิติการชก 43 ครั้ง ชนะ 39 เสมอ 2 แพ้ 2
อียิปต์แอร์ เที่ยวบินที่ 804
อียิปต์แอร์ เที่ยวบินที่ 804 (MS804/MSR804) เป็นเที่ยวบินโดยสารระหว่างประเทศจากท่าอากาศยานนานาชาติปารีส-ชาร์ล เดอ โกล ไปยังท่าอากาศยานนานาชาติไคโร ดำเนินการโดยอียิปต์แอร์ ซึ่งตกไปในทะเลเมดิเตอร์เรเนียน เมื่อวันที่ 19 พฤษภาคม ค.ศ. 2016 เมื่อเวลา 02:45 น. ตามเวลาท้องถิ่น (UTC+02:00)
เที่ยวบินนี้มีผู้โดยสารทั้งสิ้น 56 คน ลูกเรือ 7 คน และเจ้าหน้าที่รักษาความปลอดภัยอีก 3 คน ซึ่งเที่ยวบินออกจากปารีสเมื่อเวลา 23:09 ตามเวลาท้องถิ่น (CEST) ขณะบินที่ระดับความสูง 37000 ft ระหว่างที่เครื่องบินเข้าสู่น่านฟ้าอียิปต์มาได้เพียง 80 mi ไม่ถึง 10 นาที ก่อนที่เครื่องบินจะหายไปจากจอเรดาร์
ทางการอียิปต์ประกาศว่าเครื่องบินมีแนวโน้มที่จะตกลงไปในทะเล กระทรวงการบินพลเรือนของอียิปต์ได้ส่งทีมค้นหาเข้าไปยังพื้นที่ที่เครื่องบินตก
จูหลิง ปงกันมูล
จูหลิง ปงกันมูล หรือ จุ้ย (29 มีนาคม พ.ศ. 2522 – 8 มกราคม พ.ศ. 2550) เป็นข้าราชการครู ตำแหน่ง ครูผู้ช่วย โรงเรียนบ้านกูจิงลือปะ อำเภอระแงะ จังหวัดนราธิวาส ผู้ถูกจับเป็นตัวประกันไปคุมขังไว้ในอาคารศูนย์พัฒนาเด็กเล็กใกล้มัสยิดประจำหมู่บ้าน และถูกรุมทำร้ายจนบาดเจ็บสาหัส เมื่อวันที่ 19 พฤษภาคม 2549 เจ้าหน้าที่สามารถช่วยครูจูหลิงได้และนำตัวส่งโรงพยาบาลนราธิวาสราชนครินทร์ และส่งต่อไปยังโรงพยาบาลสงขลานครินทร์ อำเภอหาดใหญ่ จังหวัดสงขลา ในวันต่อมา เนื่องจากเธอถูกตีจนสมองกระทบกระเทือนอย่างรุนแรง สมเด็จพระนางเจ้าฯ พระบรมราชินีนาถได้ทรงรับจูหลิงเป็นคนไข้ในพระราชินูปถัมภ์กระทั่งเสียชีวิต
ประวัติ
จูหลิง เป็นบุตรสาวคนเดียวของสูน ปงกันมูล และคำมี ปงกันมูล เมื่อวันที่ 29 มีนาคม พ.ศ. 2522 พ่อเป็นผู้ตั้งชื่อให้ว่า "จุ้ยหลิน" ตามชื่อนางเอกหนังจีนกำลังภายใน แต่เจ้าหน้าที่จดทะเบียนเป็น "จูหลิง" และมีชื่อเล่นว่า "จุ้ย" เป็นชาวตำบลบ้านปงน้อย กิ่งอำเภอดอยหลวง จังหวัดเชียงราย จบปริญญาตรีโปรแกรมวิชาออกแบบประยุกต์ศิลป์ คณะมนุษยศาสตร์และสังคมศาสตร์ สถาบันราชภัฏลำปาง เมื่อ พ.ศ. 2545
จูหลิงเป็นคนมีความคิดสร้างสรรค์ มีความสามารถพิเศษในการวาดภาพ เมื่อ พ.ศ. 2545 จูหลิงเป็นหนึ่งในสิบจิตรกรที่ร่วมวาดภาพในหนังสือชุด "ทศชาติแห่งพระบารมี" นำเสนอเรื่องราวของมหาชาดกทศบารมี จัดทำโดยกระทรวงยุติธรรม เพื่อเฉลิมฉลองพระชนมายุ 4 รอบ ของสมเด็จพระเทพรัตนราชสุดาฯ สยามบรมราชกุมารี ในปี พ.ศ. 2546
พ.ศ. 2546 เธอเป็นจิตรกรร่วมวาดภาพจิตรกรรมฝาผนัง แสดงเรื่องราวของสังเวชนียสถาน ในอุโบสถวัดคงคาวดี หรือวัดปากบางภูมี ตำบลรัตภูมิ อำเภอควนเนียง จังหวัดสงขลา และวาดภาพจิตรกรรมฝาผนัง แสดงเรื่องราวพุทธประวัติบนผนังศาลาการเปรียญ และลวดลายบนเสาศาลาการเปรียญ ของวัดเดียวกัน
จูหลิงมีปณิธานที่จะรับใช้สังคมและชาติด้วยอาชีพครู เธอจึงเรียนต่อในหลักสูตรครุศาสตรบัณฑิตเพิ่มอีก 1 ปี สมัครสอบบรรจุครูได้เป็นอันดับหนึ่งและเลือกจะเป็นครูในภาคใต้ โดยให้เหตุผลว่า "อยากช่วยเด็ก ๆ ที่ใต้เพราะทุกวันนี้พื้นที่ใน 3 จังหวัดภาคใต้หาครูได้ยากเต็มที" และได้บรรจุเป็นครูสอนวิชาศิลปะของโรงเรียนกูจิงรือปะ เมื่อเดือนตุลาคม พ.ศ. 2548
คำมี ปงกันมูล มารดาของจูหลิง ได้รับการคัดเลือกให้เป็นแม่ดีเด่นประจำปี 2549 ประเภทแม่ของผู้ทำประโยชน์ต่อสังคมและประเทศชาติ คำมี ได้รับประทานพระบรมฉายาลักษณ์พระราชทานและเกียรติบัตร จากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ในพิธีเปิดงานวันแม่แห่งชาติ ณ อาคารใหม่สวนอัมพร ในวันที่ 12 สิงหาคม พ.ศ. 2549
เมื่อวันที่ 16 มกราคม 2550 สมเด็จพระบรมโอรสาธิราช สยามมกุฎราชกุมาร พร้อมด้วยสมเด็จพระเทพรัตนราชสุดา สยามบรมราชกุมารี เสด็จพระราชดำเนินแทนสมเด็จพระนางเจ้าฯ พระบรมราชินีนาถ ในพิธีพระราชทานเพลิงศพจูหลิง ปงกันมูล ณ ฌาปนสถานบ้านปงน้อย หมู่ที่ 10 ตำบลปงน้อย อำเภอดอยหลวง จังหวัดเชียงราย เมื่อเวลาประมาณ 17.00 น. โดยทั้งสองพระองค์พระราชทานวโรกาสให้บิดาและมารดาจูหลิง เข้าเฝ้ารับเสด็จฯ อย่างใกล้ชิด และยังมีบุคลสำคัญร่วมพิธีพระราชทานเพลิงศพนับหมื่นคน
เมื่อวันที่ 19 มีนาคม 2550 ณ ห้องสีม่วง ตึกไทยคู่ฟ้า ทำเนียบรัฐบาล วิจิตร ศรีสอ้าน รัฐมนตรีว่าการกระทรวงศึกษาธิการ นำสุน และคำมี ปงกันมูล บิดามารดาของ จูหลิง ปงกันมูล ที่ได้รับรางวัล ตามรอยเกียรติยศครูผู้มีอุดมการณ์และจิตวิญญาณครู พ.ศ. 2550 รับเกียรติคุณบัตร และโล่เสมาทองคำ 1 ชุด พร้อมเงินสด จาก พล.อ.สุรยุทธ์ จุลานนท์ นายกรัฐมนตรี แทนจูหลิง ที่เสียชีวิต ให้เป็นบุคคลแรก เพราะเป็นครูที่ดีที่สุดคนหนึ่งที่ได้ทุ่มเทชีวิตเพื่อสอนเด็กและเยาวชน
อนุสรณ์สถาน
หอศิลป์ครูจูหลิง ปงกันมูล ได้รับการสร้างขึ้นในโรงเรียนอนุบาลดอยหลวง จังหวัดเชียงราย ซึ่งภายในมีจดหมายพระราชทานจากสมเด็จพระนางเจ้าสิริกิติ์ พระบรมราชินีนาถ และหุ่นปั้นรูปครูจูหลิง
วัยซนคนมีพลังจิต
วัยซนคนมีพลังจิต (Alice Academy) เป็นการ์ตูนญี่ปุ่นแต่งโดย ทาจิบานะ ฮิงุจิ (樋口橘) ในญี่ปุ่นถูกตีพิมพ์ในนิตยสารมังงะ Hana to Yume  มีความยาว 26 ตอน โดยอนิเมะฉายทาง NHK BS-2 ตั้งแต่  30 ตุลาคม 2004 ถึง 14 พฤษภาคม 2005 อนิเมะเรื่องนี้เคยได้รับการแปลและการพากย์เป็นภาษาอังกฤษโดยเครือข่ายโทรทัศน์อนิแม็กซ์ และออกอากาศเครือข่ายทั่วทั้งเอเซีย ในงานอนิเมะเจแปนเอ็กซ์โป 2008 นั้น เดอะ ไรท์ สตูฟ อินเตอร์เนชั่นแนล ได้ประกาศให้โนโซมิ เอ็นเตอร์เทนเม้นท์นั้นถือลิขสิทธิ์และวางจำหน่ายในอเมริกาเหนือ
ในปี 2558 นั้นซีรีส์มังงะเรื่อง วัยซนคนมีพลังจิต ได้ออกภาคแยกในชื่อว่า "Kageki no Kuni no Alice (歌劇の国のアリス)" ซึ่งเป็นเนื้อเรื่องที่เกิดขึ้นหลังจากจบซีรีย์ เมื่อไม่กี่เดือนก่อน และมีตัวละครใหม่ เนื้อเรื่องที่น่าติดตาม โดยตัวเอกนามว่า ฮิคารุ อันโดะ ผู้กำลังตามหาพี่ชายที่พลัดพรากจากกัน และถูกแยกไปจากเธอเพราะเขามีพลังของอลิซ เธอจึงใช้ทุกวิธีจนหาทางเข้าสถาบันอลิซในฐานะคนธรรมดาได้สำเร็จ แล้วหวังว่าจะได้พบพี่ชายอีกครั้ง นอกจากนี้ซีรีย์มังงะภาคหลักยังถูกลิขสิทธิ์ในไทยโดยสำนักพิมพ์บงกซ และในอเมเริกาโดยโตเกียวป๊อป
เนื้อเรื่อง
โฮตารุกับมิคังเป็นเพื่อนที่สนิทกันมาก ทั้งสองเติบโตในเมื่องเล็กๆแห่งหนึ่งในชนบท วันหนึ่งโฮตารุต้องออกจากโรงเรียนอย่างกะทันหัน เพื่อไปเรียนในเมืองใหญ่  ทำให้ทั้งสองต้องจากกัน  มิคังคิดถึงโฮตารุมาก อยากพบโฮตารุอีก จึงพยายามเดินทางไปจนถึงโรงเรียนอลิซ ซึ่งเป็นโรงเรียนที่รวบรวมเด็กที่มีความสามารถพิเศษ โดยจะเรียกเด็กเหล่านี้ว่าว่า "อลิซ" เธอปรารถนาจะเข้าไปเรียนที่โรงเรียนแห่งนี้ให้ได้ ที่หน้าโรงเรียนนั้นเองก็เกิดเหตุ จนคุณครูในโรงเรียนอลิซต้องเข้ามาช่วยเหลือ ระหว่างนั้นคุณครูก็ได้สังเกตเห็นถึงความสามารถพิเศษของมิคัง (ซึ่งแม้แต่เจ้าตัวเองก็ไม่รู้) เธอจึงสามารถเข้าไปเรียนในโรงเรียนอลิซ และในที่สุดก็ได้พบโฮตารุเด็กสาวอัจฉริยะหน้าตาย เพื่อนสนิทที่เธอเฝ้าตามหา แต่เรื่องราวเพิ่งจะเริ่มขึ้น มิคังต้องพยายามศึกษา ให้ทราบถึงลักษณะและพัฒนาความสามารถพิเศษของตน แล้วพบกับเรื่องยุ่งๆมากมายในโรงเรียนอลิซ
สมาชิกในห้องเรียน
ฉายา Polka-dot(ยัยบ้า,ยัยบ๊อง,ยัยลายสตอเบอร์รี่,ยัยลายจุด,หมีแพนด้า (ได้มาจากนัทซึเมะทั้งนั้น - -)) มิคังเป็นตัวละครเอกของเรื่อง เกิดเมื่อวันที่ 1 มกราคม ราศี Capricorn  ปัจจุบันอายุ 11 ขวบ มีเลือดกรุ๊ป O ส่วนสูง 138 cm น้ำหนัก33kg ไว้ผมแกละสองข้าง  เธอเป็นเด็กผู้หญิงที่ไร้เดียงสาและมักเพ้อฝัน พูดภาษาญี่ปุ่นสำเนียง (คันไซ) Kansai มิคังมีอลิซที่เรียกว่า Nullification(ทำให้ไร้ผล)เป็นอลิซที่หายากมาก จัดอยู่ในกลุ่ม Special ability(สายพลังพิเศษ) ซึ่งมีพลังในการต่อต้าน อำนาจอลิสอื่นโดยเฉพาะอลิซประเภทฟีโรโมน  อย่างไรก็ตามเป็นไปได้ยากที่เธอจะควบคุมอลิซของเธอได้สมบูรณ์ มีบางเวลาเท่านั้นที่เธอระเบิดมัน ออกมาใช้งานได้เมื่อต้องการปกป้องคนสำคัญของเธอ  มิคังเข้ามาเรียนที่โรงเรียนอลิซในระดับชั้น B จากการติดตามเพื่อนสนิทของเธอเข้ามา และในตอนหลังของภาคหนังสือมิคังยังมีอลิซขโมยอีกด้วย และมันก็มาพร้อมกับอลิซยัดเข้า ทำให้มิคังมีอลิซหายากถึง 3 แบบ อลิซของมิคังเป็นอลิซบั่นทอนอายุขัย มิคังและนัทซึเมะตอนแรกๆเป็นคู่กัดกันแต่ภายหลังในตอนที่84เล่ม15นัทซึเมะได้สารภาพรักมิคังต่อหน้าคนทั้งโรงเรียนแต่ในตอนนั้นนัทซึเมะสวมหน้ากากอยู่และในเล่ม23มิคังได้ให้คำตอบกับนัทซึเมะว่าชอบนัทซึเมะเช่นกันทางอลิซ เทเลพาที และในตอนที่144มิคังได้จูบนัทซึเมะและนัทซึเมะก็จูบตอบและบอกรักกัน จึงกลายมาเป็นแฟนกันในภายหลัง พ่อของมิคังคือ ยูกิฮิระ อิซึมิ ซึ่งตายก่อนจะรู้ตัวว่าตนเองมีลูก กับแม่ของมิคัง อาซึมิ ยูกะ ซึ่งอายุ ห่างกับตนเองถึ่วนมากของมิคังได้จากผู้เป็นพ่อ(รวมถึงสมองอันโง่เง่าและบ๊องตื้นนั่นด้วย)
เพศ หญิง เกิดเมื่อวันที่ 25 ตุลาคม ปัจจุบันอายุ 11 ขวบ มีเลือดกรุ๊ป ab เป็นเพื่อนสนิทของซากุระ มิคัง เมื่อโฮตารุถูกพบว่าเป็นอลิซจึงถูกนำตัวมา โฮตารุมีอลิซการประดิษฐ์สิ่งของ เข้าโรงเรียนอลิซมีเพื่อนสนิทคือ ซากุระ มิคัง และ โทบิตะ ยู(ประธาน) อยู่สาย เทคนิค มีอลิซการประดิษฐ์ ลักษณะเป็นคนเงียบๆ ออกแนวขี้รำคาญ ดูเหมือนน่ากลัวค่อนข้างจะเย็นชาแต่รักเพื่อนมาก เงินคือพระเจ้าในสายตาของโฮตารุ โฮตารุคิดว่าคนที่ทำให้มิคังร้องไห้มีเพียงเธอคนเดียวคนอื่นทำจะเล่นงานคนคนนั้น
ฉายา Black Cat(แมวดำ) เกิดเมื่อวันที่ 27 พฤศจิกายน ปัจจุบันอายุ 11 ขวบ เลือดกรุ๊ป b เป็นคู่ปรับของมิคัง(มิคังเป็นพาร์ทเนอร์ของเค้า) มีอลิซไฟ ซึ่งเป็นประเภทบั่นทอนอายุขัยแบบมิคัง เป็นคนที่ใจร้อน แต่ห่วงเพื่อนมากกว่าตัวเอง ปากไม่ตรงกับใจ รักน้องสาวมาก เป็นคนป๊อบปูล่าและเหมือนมีความลับปิดบังอยู่มาก เค้าเป็นกลุ่มนักเรียนดีเด่น อยู่ในพรินซิเพิล อยู่สายความสามารถอันตราย ไม่ค่อยชอบพวกสายความสามารถอันตรายรวมไปถึงเพอร์โซน่ายกเว้นโยจัง ชื่อของนัทซึเมะมาจากผลของต้นนัทซึเมะ ซึ่งเป็นผลไม้ลูกกลมๆ สีแดงและเพื่อให้คล้ายกับมิคังที่แปลว่า ส้ม แม่ของมิคังและนัทซึเมะเป็นรุ่นพี่รุ่นน้องที่สนิทกันมากแม่ของนัทซึเมะตั้งใจตั้งชื่อนัทซึเมะให้ใกล้เคียงกับมิคัง แม่ของนัทซึเมะคือ อิรางาชิคาโอรุ หลังแต่งงานเปลี่ยนเป็น ฮิวงะ คาโอรุ (ปัจจุบันเสียชีวิตแล้ว) สร้อยอลิซสโตนรักษาที่นัทซึเมะเคยใส่นั้นแม่นัทซึเมะได้มาจากแม่ของมิคัง อาซึมิ ยูกะ ที่ได้อลิซสโตนที่ อิมาอิ สึบารุ พี่ชายของโฮตารุเป็นคนทำและให้ยูกะ ในตอนที่84เล่มที่ 16 นัทซึเมะสารภาพรักมิคังต่อหน้าคนทั้งโรงเรียนในตอนที่ 144 นัทซึเมะและมิคังได้บอกรักกันแและจูบกัน ทั้งคู่จึงได้กลายแฟนกันในภายหลัง
ฉายา รูกะเปียน เกิดเมื่อวันที่ 16 มีนาคม ปัจจุบันอายุ 11 ขวบ มีเลือดกรุ๊ป O เพื่อนสนิทของนัทซึเมะ (มาตั้งแต่อายุ 8ขวบ )
เป็นคนที่นัทซึเมะไว้วางใจมากที่สุด มีอลิซฟีโรโมนสัตว์ อยู่ในสายสภาพกาย เป็นคนที่รักสัตว์มากโดยเฉพาะกระต่าย เป็นคนขี้อาย หน้าหวานคล้ายผู้หญิง ป๊อบปูล่าพอๆกับนัทซึเมะ ภายหลังได้รู้ตัวว่าหลงรักมิคังแต่ตนเองก็ได้หลบทางให้นัทซึเมะ(น่าสงสารเนอะะะะTT)มีแค่ความรู้สึกอยากปกป้องเป็นความรักข้างเดียว
ฉายา Permy(หัวหยิก,ผมหยิก) เกิดวันที่ 31 พฤษภาคม ราศีเมถุน ปัจจุบันอายุ 11 ขวบ เลือดกรุ๊ป B มีอลิสสภาพกายแบบหมาแมว(การสะกดรอย)เป็นแฟนคลับของนัทซึเมะ และรูกะ ไม่ชอบหน้ามิคัง แต่ตอนหลังก็เป็นเพื่อนกัน เป็นประธานแฟนคลับของนัทซึเมะและรูกะ
ฉายา ''Iinchō'(ประธาน)' เกิดวันที่ 14 มิถุนายน ราศีเมถุน ปัจจุบันอายุ 11 ขวบ เลือดกรุ๊ป A มีอลิซภาพลวงตา อยู่ในสายพลังจิต ชอบช่วยเหลือผู้อื่น คอยบอกเรื่องราวต่างๆและคอยช่วยเหลือมิคัง มีนิสัยใจดี ขี้สงสาร ไม่ค่อยทันคนอื่น
เกิดวันที่ 16 กันยายน ปัจจุบันอายุ 10 ขวบ เลือดกรุ๊ป A เป็นเพื่อนสนิทของอันนะ  ชอบทำการทดลอง มีอลิซวิทยาศาสตร์ที่ทดลองของแล้วสิ่งนั้นจะมีชีวิต ถูกอ.มิซากิดุเป็นประจำ เพราะเธอเป็นพวกขี้เสียดายของ เวลาทดลองอะไรผิดพลาดเธอก็จะไม่ยอมทิ้งแต่จะเอาไปแอบ อยู่สายเทคนิค เกิดวันที่ 2 มีนาคม ปัจจุบันอายุ 10 ขวบ เลือดกรุ๊ป Aเป็นเพื่อนสนิทของโนโนโกะ ชอบทำอาหาร มีอลิซที่ทำอาหารแล้วเป็นของแปลกๆเช่น ตอนที่ทำขนมโมจิ(เล่ม 10) โมจิที่เธอทำเป็นโมจิดิ้นได้ มีนิสัยขี้เสียดายของ เลยเผลอใช้ของหมดอายุทำอาหารอยู่บ่อย ๆ อยู่ในสายเทคนิค ฉายา "อ่านใจคุง,นายอ่านใจ" เกิดวันที่ 13 มีนาคม ปัจจุบันอายุ 9 ขวบ เลือดกรุ๊ป AB มีอลิซอ่านใจได้ ชอบทำหน้ายิ้มอยู่ตลอดตอนที่โยมิเข้ามาในโรงเรียนใหม่ๆ  เค้าเป็นคนไม่แสดงอารมณ์ความรู้สึกใดๆทั้งนั้น เพื่อนๆเลยไม่เข้าใกล้เค้าเพราะไม่รู้ว่าเค้าคิดอะไร บวกกับที่เค้ามีอลิซอ่านใจ เลยทำให้คนอื่นไม่กล้าเป็นเพื่อน มีแต่สุมิเระ(พาร์ทเนอร์ของโยมิ)เท่านั้นที่เป็นเพื่อนกับเค้าและคอยบอกให้เค้ารู้จักแสดงอารมณ์บ้าง (สุมิเระมีนิสัยคิดยังไงพูดอย่างงั้นอยู่ด้วย เลยทำให้ไม่หวาดระแวงโยมิเหมือนคนอื่นๆ)ตอนหลังสนิทกับนายตาจิ้งจอก  อยู่สายพลังจิต เพื่อนสนิทของโยมิมักไปไหนมาไหนกับโยมิตลอด มีนิสัยที่เหมือนกันเปี๊ยบเลยเข้าขากันดีมาก เพราะว่ามีตายิ้มเหมือนกับสุนัขจิ้งจอกเค้าเลยได้ฉายานายตาจิ้งจอก มีอลิซลอยตัว อยู่สายสภาพทางกาย
ผู้ชายที่ไว้ทรงผมหัวเกรียน มีส่วนสูงมากกว่าเด็กประถมปกติธรรมดาทั่วไป เคารพนัทซึเมะและรูกะมาก (องครักษ์ผู้ซื่อสัตย์)ไม่ค่อยถูกชะตากับมิคัง (เพราะเห็นว่ามิคังชอบเข้ามาวุ่นวายสร้างความเดือดร้อนให้พวกนัทซึเมะ) มีอลิซในการยกของให้ลอยได้ อยู่สายพลังจิต
เพื่อนร่วมชั้นของมิคัง หน้าตาดีแต่ไม่ค่อยแสดงอารมณ์ออกมานัก ไม่ค่อยชอบยุ่งกับใคร มีอลิซในการทำนายเหตุการณ์ โดยใช้การเต้นและการร้องเพลง(แบบพิลึกๆ)เป็นพิธีและผู้ที่ให้ทำนายก็ต้องเต้นและร้องตามเธอไปด้วยคำทำนายของเธอแม่นมาก เธอเคยทำนายเหตุการณ์ให้กับมิคัง อยู่สายพลังจิต แต่พอช่วงระหว่างที่จบการศึกษาระดับประถม เธอก็ต้องออกจากโรงเรียนอลิซเพราะอลิซของเธอยู่ในประเภทที่มีเฉพาะในวัยเด็ก
คณะอาจารย์และเจ้าหน้าที่
เกิดวันที่ 10 สิงหาคม เพศชาย อายุ 27 ปี มีอลิซฟีโรโมน มีอาวุธคือถั่วแส้ ที่ไปขโมยมาจากเรือนกระจกของมิซากิเป็นคนนำตัวมิคังมาเข้าในโรงเรียนอลิซ รู้จักกับแม่ของมิคังป็นอย่างดี อยู่สายสภาพทางกาย รักสวยรักงาม บางครั้งก็หลงตัวเอง บางครั้งถูกเข้าใจว่าเป็นตุ๊ด แต่ที่จริงไม่ใช่ในตอนที่เจอยูกะครั้งแรกในตอนประถมนั้นค่อนข้างคิดลบกับยูกะหลงรักยูกะเพราะยูกะบอกว่าอลิซสโตนของตนเองนั้นสวยและหลังจากนั้นก็รักยูกะตลอดมาพอรู้ว่ามิคังเป็นลูกของยูกะก็ดูแลมิคังและรักมิคังเป็นเหมือนลูกสาวตน โดนมิซากิเทศนาประจำ เป็นครูประจำชั้นนักเรียนแผนกประถม ห้อง B ((ห้องป.4-6)ซึ่งมิคัง นัตซึเมะ รูกะ โฮตารุ และอีกหลายๆคนก็อยู่ห้องนี้เช่นกัน) เกิดวันที่ 13 เมษายน ราศีพฤษภ เป็นอาจารย์คอยดูแลนักเรียนในสายความสามารถอันตราย มีอลิซคำสาปที่อันตรายมาก(หรือเรียกว่าอลิซประทับตรามรณะ)(ของหลุยส์เทียบไม่ติดแม้แต่น้อย)หากไปโดนตัวตอนที่เพอร์โซน่าไม่ได้ใส่หน้ากาก ส่วนที่ไปโดนก็จะกลายเป็นสีดำและค่อยๆลามไปทั่วร่างกายและตายในที่สุด เพอร์โซน่ามีอลิซสโตนชนิดผนึกพิเศษ ที่ได้มาจากผู้อำนวยการฝ่ายประถม เป็นอลิซที่ช่วยไม่ให้เพอร์โซน่า โดนคำสาปของตัวเองกลืนกิน (ในตอนพิเศษที่พี่ชายของอิมาอิเจอปีศาจในตำหนักบุปผา ที่จริงนั่นก็คือเพอร์โซน่า)เขาพลั้งมือฆ่าพ่อของมิคังโคยไม่ได้ตั้งใจเพราะอารมณ์ชั่ววูบของตนเองหลังจากที่รู้ว่าคนที่ขังเค้าไว้ในห้องใต้ดินคือพ่อของมิคัง(ยูกิฮิระ อิซึมิ)แต่ภายหลังกลับใจมาช่วยมิคังในเล่ม27 เพศชาย อายุ 27 ปี มีอลิซที่สามารถทำให้พวกพืชมีชีวิตได้ อยู่สายเทคนิค เป็นเพื่อนของนารุมิตั้งแต่สมัยเด็กๆเวลาเกิดเรื่อง(หรือกำลังจะเกิด)อะไร
หากต้นเหตุมาจากนารุมิหรือมีนารุมิมาเกี่ยวมิซากิจะรู้ทันที สอนวิชาชีววิทยา เป็นคนที่หลงรักพืชมากต้องการดูแลพืชทั่วไป แต่อยากได้พืชที่ตัวเองปลูก(พืชที่มีชีวิต)
มาเป็นทาสรับใช้ รู้สึกว่าโฮตารุจะเป็นศิษย์รักของเค้า เพศหญิง อายุ 29 ปี มีอลิซตาทิพย์ อยู่สายพลังจิต สามารถมองเห็นได้จากการดูลูกแก้ว ในกรณีที่มีคลื่นรบกวน อลิซของเซรินะจะใช้ไม่ได้
ชื่ออีกชื่อของเธอคือ มาดมัวแซลเซรีน่า
เกิดวันที่ 15 สิงหาคม เพศชาย อายุ 32 ปี นักเรียนในสายพลังพิเศษชอบเรียกว่า โนดัจจิ มีอลิซไทม์ทริปเปอร์ (ท่องเวลา)แต่ว่าบังคับอลิซของตัวเองไม่ค่อยจะได้
รู้จักของพวกนารุมิและมิซากิมาตั้งแต่เด็ก ๆ อยู่สายพลังพิเศษ (เป็นอาจารย์ประจำชั้นสายความสามารถพิเศษ)มีหน้าตาเหมือนนายจิ้งจอกและโยมิ(คนอ่านใจ)รวมกัน
มีนิสัยอ่อนโยน อบอุ่น ดูลึกลับในบางครั้ง
แซุ่มซ่ามรู้จักกับอาซึมิ ยูกะ (แม่ของมิคัง)ละ
ซุ่มซ่ามมากๆ(รู้สึกว่าจะรุ่นพี่ของยูกะอยู่2-3ปี)
เด็กในโรงเรียนชอบเรียกว่าจินจิน, จินจินจอมโหด แต่งงานแล้วมีลูกสามคน (มีประสบการณ์เป็นครูยาวนานมาก ตั้งแต่รุ่นยูกะเป็นเด็ก)
เป็นคนหนุนหลังเพอร์โซน่า อายุของเขาเป็นความลับ แต่ร่างกายและหน้าตาของเขาเท่ากับเด็กประถม เป็นคนที่ต้องการอลิซขโมยมาก(อลิซของยูกะและมิคัง)
และพยายามเล่นงานพวกมิคัง ในอดีต (ตั้งแต่เพอร์โซน่ายังไม่โต)เขามีร่างกายเป็นผู้ใหญ่ แต่เพราะโดนยูกะเอาลิซมายัดใส่ 2 ก้อน ก้อนที่ 1 คืออลิซของพ่อมิคัง(สลายพลัง) ก้อนที่ 2 อลิซของเพอร์โซน่า(คำสาป)ทำให้ร่างกายเด็กลงเรื่อยๆ
เลยทำให้เขาอยู่ในร่างเด็กประถม(อยู่ในร่างนี้ตั้งแต่นารุมิเป็นเด็ก ม.1ร่างกายของเขาหดลงเรื่อยๆราวกลับย้อนคืนสู่วัยเยาว์)หลังจากที่รู้ว่ามิคังมีอลิซขโมยก็ฆ่ายูกะเพราะคิดว่ามีอลิซขโมยถึงสองคนอันตรายเกินไปและกำลังจะจับมิคังไว้แต่ถูกชิกิขัดขวางจึงจำต้องต่อรองและบังคับให้มิคังไปอยู่ในคฤหาสเขาวงกต
เป็นผู้หญิงที่มีความลึกลับมากมาย มักถูกเอาไปนินทา เป็นเจ้าของตำหนักบุปผา 1ในอลิซของเธอคือ อลิซเกราะคุ้มกัน ไม่สามารถออกไปจากโรงเรียนได้ชั่วชีวิตของเธอ
เป็นคนที่เกลียดผู้ชายมาก ช่วยเหลือพวกมิคังแบบลับๆ ชอบผู้หญิงแบบโฮตารุ และเธอก็เกลียดเพอร์โซน่า (พวกเจ้าหญิงบุปผาเรียกเธอว่าท่านหญิง)
ผู้ชายที่เป็นปริศนาที่สุด คอยสั่งให้พวกพรินซิเพิลดูแลและช่วยเหลือพวกมิคังอย่างลับ ๆ ตอนหลังจึงได้มารู้ว่าเค้าเป็นพี่ชายของพ่อมิคัง มีอลิซอายุวัฒนะ(คงความเยาว์วัย)และอลิซที่มองเห็นอลิซคนอื่นเป็น พี่ชายที่อายุห่างจากพ่อมิคังชนิดคราวพ่อ รักน้องมากและเป็นพวกซาดิสแสดงความรักกับน้องชายในแบบแปลกๆ ในตอนที่พ่อของมิคังตายนั้นเขาก็โทษว่าเป็นความผิดของตนเองไปพักใหญ่เลยทีเดียว และหลังจากที่มิคังรู้ความจริงว่าเป็นคุณลุงก็อนุญาตให้มิคังเรียกตนว่าคุณลุง
ตัวละครอื่นๆ
เกิดวันที่ 15 กรกฎาคม  เลือดกรุ๊ป O เพศชาย อายุ 14 ปี  อลิซคือ ผู้ใช้เงา อยู่ในสายความสามารถพิเศษ  เป็นรุ่นพี่ที่พึ่งพาได้ของมิคัง เป็นห่วงมิคังเหมือนน้องสาวแท้ๆ(ประคบประหงมตลอด)
ในช่วงหลังจากเหตุการณ์คดีในตำหนักบุปผา อันโดก็ย้ายไปอยู่สายพลังอันตรายอย่างลับ ๆ (ที่เรียกบ่อยๆคือสึบาสะ)
เกิดวันที่ 14 มิถุนายน  เลือดกรุ๊ป B เพศหญิง อายุ 14 ปี อลิซคือ ดอปเบิลแกงเกอร์(แยกร่าง)อยู่ในสายความสามารถพิเศษ
เธอมักจะอยู่กับสึบาสะตลอดจนถูกนินทาว่าเป็นสามีภรรยากัน (คาดว่าอันโดหลงรักมิซากิ และคิดว่ามิซากิเองก็น่าจะหลงรักอันโด) มิซากิคิดว่าสึบาสะเจ้าชู้
เพศชาย อายุ 3 ขวบ เกิดวันที่13 เมษายน เลือดกรุ๊ปAB มีอลิซใช้วิญญาณร้าย อยู่สายพลังอันตรายเดียวกับนัทซึเมะ มักจะอยู่กับนัทซึเมะและรูกะเป็นประจำ
มีนิสัยคล้ายกับนัทซึเมะตอนหลังสามารถยืดหดตัวได้ เพราะการกินลูกอมกัลลิเวอร์ที่จะมีผลข้างเคียงกับเด็กและผู้สูงอายุตอนหลังจากเกิดเหตุการณ์ตำหนักบุปผาก็ถูกย้าย
ไปอยู่สายสภาพทางกาย ชอบกินขนมและลูกอมมาก
มีอลิซเพิ่มความสามารถพิเศษให้กับอลิซคนอื่น (อลิซขยายพลัง) เป็นคนที่เจ้าชู้มากและเป็นตัวแทนสายความสามารถพิเศษ อยู่ในกลุ่มนักเรียนดีเด่น
ถูกให้ไปช่วยเหลืออลิซที่อยู่ข้างนอกบ่อยๆเลยไม่ค่อยได้มาเรียน เป็นคนที่ช่วยพวกมิคังพาเข้าไปในแผนกม.ปลาย และให้ความช่วยเหลือต่างๆ ตอนหลังจากเหตุการณ์
ตำหนักบุปผาก็ถูกผอ.ฝ่ายประถมบังคับให้เป็นสายลับให้สืบเรื่องราวต่างๆของพวกมิคัง
ประธานชมรมหนังสือพิมพ์ผู้ที่มีอลิซหูทิพย์และตาทิพย์ มักจะปฏิเสธคำขอของพวกมิคังแต่ก็ช่วยทุกที (ประมาณว่าปากไม่แต่มือทำ) ช่วยพวกมิคังเป็นครั้งคราว
ผู้แทนอลิซสายเทคนิค เป็นเจ้าหญิงบุปผาที่สนิทกับ ผอ.แผนกมัธยมต้นที่สุด (ในตำหนักบุปผาชื่อของเธอคือ คาคิซึบาตะ)เป็นนักเรียนดีเด่น อยู่ในกลุ่มพรินซิเพิล
รักและเคารพผอ.แผนกมัธยมต้นมาก มีลักษณะนิสัยคล้ายๆโฮตารุ แต่เธอเป็นตลกหน้าตาย
พี่ชายของโฮตารุเป็นรองประธานนักเรียนมีอลิซรักษา เป็นนักเรียนดีเด่นแล้วเป็นพรินซิเพิล ตอนสมัยเด็กๆเคยโดนคำสาปของเพอร์โซน่าแต่ก็รอดมาได้
ถูกพาตัวเข้าโรงเรียนอลิซตั้งแต่เด็กๆช่วยพวกมิคังเป็นครั้งคราว (เป็นคู่แข่งของโฮตารุ พี่น้องที่รักกันแบบแปลก ๆ) เป็นผู้แทนสายพลังจิต
เป็นประธานนักเรียนที่มีอลิซถึง3อลิซ ซึ่งก็คือ เทเลพอร์ท กับเทเลพาธี อีกอันนึงยังไม่เปิดเผย ชูอิจิได้เป็นว่าที่นักเรียนดีเด่นเพียงไม่กี่ปีหลังจากที่ได้เข้ามาเรียนในโรงเรียนอลิซ เป็นนักเรียนดีเด่นและเป็นพรินซิเพิล
เค็นตาโร ยาบูกิ
เค็นตาโร ยาบูกิ (เกิด 4 กุมภาพันธ์ พ.ศ. 2523) เป็นนักเขียนการ์ตูนชาวญี่ปุ่น เป็นผู้ที่คอยแนะนำ ทาเกชิ โอบาตะ ผู้วาดเรื่อง เดธโน้ต และ ฮิคารุเซียนโกะ (ปัจจุบันวาดภาพเรื่อง วัยซนคนการ์ตูน)
วัยซนคนมีพลังจิต
ตัวละครอื่นๆ
ตอนสมัยเด็กๆ ชูอิจิและสุบารุไม่ถูกกัน (แต่เป็นพาร์ทเนอร์กัน)แต่พอหลังจากการสอบก็เริ่มสนิทกัน เป็นคนอ่อนโยนและน่ารัก ช่วยพวกมิคังเป็นครั้งคราว
เค็นตาโร ยาบูกิ
เค็นตาโร ยาบูกิ เป็นที่รู้จักในผลงานเรื่อง แบล็คแคท ที่ลงพิมพ์ใน โชเน็นจัมป์ มีทั้งหมด 20 เล่ม และมีลิขสิทธิ์ในไทยโดย สยามอินเตอร์คอมิกส์ เค็นตาโร ยาบูกิ วาดภาพเรื่อง ทูเลิฟรู ซึ่งแต่งเรื่องโดย ซาคิ ฮาเซมิ ลงใน โชเน็นจัมป์ เช่นกัน มีทั้งหมด 18 เล่มจบ เค็นตาโร ยาบูกิ วาดเรื่อง Mayoi Neko Overrun! จากนิยายแต่งโดย โทโมฮิโระ มัทสึ ลงใน จัมป์สแควร์
วัยซนคนมีพลังจิต
ตัวละครอื่นๆ
เกิดวันที่1สิงหาคม อายุ14ปี ราศีกันย์ เลือดกรุ๊ป A มีอลิซฟีโรโมนชาย (ดึงดูดผู้หญิง)อยู่สายสภาพทางกาย เธอเป็น1ในเจ้าหญิงบุปผาอีกคนที่สนิทกับท่านหญิง
เค็นตาโร ยาบูกิ
2020 มีผลงานใหม่ ชื่อ Ayakashi Triangle ใน "โชเน็นจัมป์" เกี่ยวกับผู้สืบทอดวิชาปราบปีศาจ ที่เข้าปกป้องเพื่อนสมัยเด็กผู้มีพลังที่เหล่าวิญญาณต้องการ จนตัวเองโดนคำสาปกลายเป็นหญิง
วัยซนคนมีพลังจิต
ตัวละครอื่นๆ
เธอไม่พอใจกับอลิซของเธอเลยสักนิด เพราะเธอไม่ใช่พวกรักร่วมเพศ และออกแนวกลัวซะด้วยซ้ำ เธอใฝ่ฝันอยากเป็นนางแบบ สเป็คผู้ชายของเธอคือผู้ชายร่างผอมบาง
และดูเหมือนว่าเธอกับซูอิจิจะแอบคบหากันแบบลับๆซะด้วยสิ
อยู่ในสายความสามารถอันตรายมีอลิซคำสาป มีเซนส์จับคลื่นผู้ชายหล่อหรือผู้ชายที่หลุยส์หมายปองที่ตนเรียกว่า เรดาร์จับคลื่นผู้ชายหล่อ เป็นคนทำตราสาปให้กับอันโด
หลงรักอันโด(และผู้ชายที่หน้าตาดี)ที่สำคัญเป็นตุ๊ด อลิซของหลุยส์แพ้ให้กับอลิซของโยจัง(เพราะอลิซวิญญาณร้ายของโยจังจะดูดอลิซคำสาปของหลุยส์)
หากโดนควันอลิซของหลุยส์จะถูกตีตรา (แบบอันโด)และจะไม่สามารถหนีหลุยส์ได้อีก
อยู่ในสายความสามารถอันตราย มีอลิซเรียกใช้สัตว์และแมลงพิษ ออกไปทำงานข้างนอกให้เพอร์โซน่าบ่อย ๆ ดูเหมือนจะเป็นคนที่มีนิสัยปกติที่สุดแล้วสำหรับก๊กพลทหาร
ของเพอร์โซน่า(ที่มีหลุยส์และฮายาเตะอยู่ด้วย)ถึงแม้ว่าจะไปไหนมาไหนกับพวกฮายาเตะและหลุยส์ แต่ก็จะอยู่อย่างเงียบๆมากกว่า (หลุยส์และฮายาเตะจะชอบทะเลาะกัน)
เคารพและเชื่อฟังเพอร์โซน่ามากแต่บางทีในใจลึกๆก็มีความเห็นขัดแย้งกับเพอร์โซน่าแต่ก็ขัดไม่ได้(ไม่กล้าขัด)
อยู่ในสายความสามารถอันตราย ได้รับฉายาเจ้าหญิงน้ำแข็ง มีอลิซน้ำแข็ง เป็นอลิซคู่ปรับของนัทซึเมะ เป็นห่วงมิคัง(เพราะมิคังเป็นคนแรกที่มาเป็นเพื่อนกับเธอ)
และพยายามช่วยมิคังเสมอ เธอมี2บุคลิกอยู่ในตัว เวลาอยู่ในโหมดต่อสู้เธอจะไม่รับรู้อะไรทั้งสิ้น (เพอร์โซน่าหวงเธอมาก)
เป็นเพื่อนของพวกอันโด มีอลิซถอดวิญญาณ อยู่สายความสามารถพิเศษ ชอบถูกพวกอันโดและโทโนะอุจิแกล้งแซวเรื่องที่ไม่ค่อยจะมีใครจำเค้าได้นัก
เกิดวันที่ 16 มกราคม ราศีมังกร ปัจจุบันอายุ 13 ปี เลือดกรุ๊ป O มีอลิซที่สามารถให้ชีวิตกับตุ๊กตาได้(แต่อายุขัยเค้าก็น้อยลงไปด้วย)เป็นเพื่อนสนิทอีกคนของอันโด
เพราะเป็นคนที่มีจิตใจดีเวลาใครมาขอร้องให้ทำตุ๊กตาให้ก็ทำให้หมด เลยทำให้อายุขัยน้อยลงไปเรื่อย ๆ ส่วนมากจะใช้ชีวิตอยู่ในโรงพยาบาลซะส่วนใหญ่เป็นเพราะสุขภาพที่ไม่แข็งแรง เป็นผู้ให้กำเนิดแบร์
เป็นตุ๊กตาที่โซโนโอะ คานาเมะสร้างไว้ เป็นผู้พิทักษ์ป่าเหนือ มีนิสัยไม่ค่อยชอบสุงสิงกับใคร ขี้หงุดหงิดง่าย ภายนอกหน้าตาน่ารัก แต่ถ้าเข้าไปใกล้จะเจอซัดทันที
(ยกเว้นคานาเมะและอันโด)รักคานาเมะมาก รู้ประวัติของคานาเมะเป็นอย่างดี ตอนหลังได้กลายเป็นเพื่อนและคนดูแลมิคัง
เป็นคนขององค์กรzเคยเรียนอยู่ที่โรงเรียนอลิซ รู้จักกับพวกนารุมิเป็นอย่างดี(ก็เป็นรุ่นพี่รุ่นน้องกันอ่ะเนอะ)มีอลิซฟีโรโมนเสียง(อลิซเดียวกันกับนารุมิ)มีความแค้นกับโรงเรียน
เคยลักพาตัวนัทซึเมะแต่ไม่สำเร็จ เป็นนักร้องชื่อดัง
เป็นคนขององค์กร z มีอลิซอยู่1แบบ คือ อลิซเขตคุ้มกันชั้นสูง กับร่างกายถูกฉโลกกับอลิซสโตนทุกชนิด เคยเรียนอยู่ที่โรงเรียนอลิซมักให้ความช่วยเหลือ
และไปไหนมาไหนกับยูกะตลอดเวลา รู้จักพวกนารุมิเป็นอย่างดี (คนนี้ไม่ใช่แฟนของยูกะเน้อแค่แอบรักยูกะเฉยๆ) ในตอนหลังได้เป็น ผอ.ฝ่ายประถมของโรงเรียนอลิซ
เป็นคนขององค์กรzมีอลิซเมดูซ่า (อลิซที่ทำให้เป็นหิน)อาศัยอยู่ในป่าลึก (ระหว่างทางเข้าฐานจะมีต้นไม้พูดได้ โพรงเคลื่อนย้ายสัตย์นานาชนิด และต้นไม้ที่ได้รับอลิซเมดูซ่า
(หลังจากรู้ว่ามิคังเป็นลูกของเธอ เธอก็แอบช่วยมิคังอย่างลับๆมาตลอด) สุดท้ายตายเพราะแรงระเบิดที่เป็นฝีมือของ ผอ.ฝ่ายประถม